text: Savnet 13-årig dreng fundet i god behold
  08 november 2014 kl. 19.47
  En 13-årig dreng, der har været væk siden onsdag, er blevet fundet i god behold hos bekendte i Horsens.
  Det oplyser Sydøstjyllands Politi i en pressemeddelelse, oplyser Ritzau.
  Politiet efterlyste den 13-årige dreng, som forsvandt fra sit hjem i tre dage uden at give lyd fra sig.
  Han blev sidst set i onsdags i Horsens. Han har dog også tilknytning til Aabenraa og Bredebro, og derfor kunne han være forsvundet fra byens grænser.
  Forud for drengens forsvinden gik et skænderi med hans mor, som havde nedlagt forbud mod, at han overnattede hos en kammerat.
  På dagen for denne uenighed kom drengen ikke hjem fra skole, og ingen så ham siden.
  Nu er han så fundet i god behold.
  